Diari Oficial de la Generalitat Valenciana


Sumari del DOGV 6656, del 22-11-2011 (2011/11460)

DECRET 173/2011, de 18 de novembre, del Consell, pel qual s'autoritza la implantació d'ensenyaments universitaris oficials de màster en la Universitat Jaume I de Castelló.
---------------------------------------------------------------------------------------------------------------------------------------------------------------------------

### Dades del document

Número de DOGV
:   6656

Data del DOGV
:   22-11-2011

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2011/11868


Data del document
:   18-11-2011

Organisme emissor
:   Conselleria d'Educació, Formació i Ocupació

Tipus de document
:   Decret

Correcció d'errades

 Descriptors 

:   * Universitat Jaume I
    * centre d'ensenyament
    * ensenyament superior
    * legislació
    * universitat

DECRET 173/2011, de 18 de novembre, del Consell, pel qual s'autoritza la implantació d'ensenyaments universitaris oficials de màster en la Universitat Jaume I de Castelló. [2011/11096]  
La Universitat Jaume I de Castelló ha sol·licitat autorització per a impartir els ensenyaments universitaris oficials conduents als títols de màster universitari en Física Aplicada; en Química Aplicada i Farmacològica; en Llengua Anglesa per al Comerç Internacional/Master's Degree in English Language for International Trade (ELIT); en Investigació Aplicada en Estudis Feministes, de Gènere i Ciutadania; en Ciències de la Infermeria; en Investigació en Traducció i Interpretació (on line); en Sistema de Justícia Penal; en Història de l'Art i Cultura Visual; i en Catàlisi Homogènia.  
La Llei Orgànica 6/2001, de 21 de desembre, d'Universitats, en l'article 37 estructura els ensenyaments universitaris oficials en tres cicles (grau, màster i doctorat), i en l'article 35 disposa que, per a impartir estes ensenyances oficials i expedir els corresponents títols, amb validesa en tot el territori nacional, les universitats han de posseir l'autorització pertinent de la comunitat autònoma, segons el que disposa la seua legislació, i obtindre la verificació del Consell d'Universitats que l'oportú pla d'estudis s'ajusta a les directrius i condicions establides pel Govern. En idèntic sentit es pronuncia l'article 24.1 del Reial Decret 1393/2007, de 29 d'octubre, pel qual s'establix l'ordenació dels ensenyaments universitaris oficials.  
  
El Consell Valencià d'Universitats i de Formació Superior va ser informat de la proposta d'implantació de les ensenyances en la sessió de 6 d'abril de 2011.  
Per mitjà de resolucions del Consell d'Universitats s'han verificat els respectius plans d'estudis de les ensenyances sol·licitades.   
L'Agència Valenciana d'Avaluació i Prospectiva ha emés els corresponents informes favorables.   
Per tot això, vistos els articles 8.2 i 35.2 de la Llei Orgànica 6/2001, de 21 de desembre, d'Universitats, modificada per la Llei Orgànica 4/2007, de 12 d'abril; l'article 3.3 del Reial Decret 1393/2007, de 29 d'octubre, pel qual s'establix l'ordenació dels ensenyaments universitaris oficials; i l'article 37 de la Llei 4/2007, de 9 de febrer, de la Generalitat, de Coordinació del Sistema Universitari Valencià, a proposta del conseller d'Educació, Formació i Ocupació i amb la deliberació prèvia del Consell, en la reunió del dia 18 de novembre de 2011,   
  
  
DECRETE  
  
Article 1. Autorització d'ensenyances  
S'autoritza a la Universitat Jaume I de Castelló la implantació, en el curs 2010-2011, dels ensenyaments universitaris oficials de màster que s'especifiquen en l'annex del present decret.  
  
Article 2. Inscripció en el registre i els seus efectes  
De la present autorització s'informarà el Ministeri d'Educació per tal que este eleve al Govern la proposta per a l'establiment del caràcter oficial dels títols i la seua inscripció en el Registre d'Universitats, Centres i Títols (RUCT), d'acord amb el que disposa l'article 26 del Reial Decret 1393/2007, de 29 d'octubre, pel qual s'establix l'ordenació dels ensenyaments universitaris oficials.  
  
  
Article 3. Renovació de la verificació i acreditació dels títols  
Abans del transcurs de quatre anys, a comptar de la data de la seua verificació inicial o des de la seua última acreditació, els títols universitaris oficials de màster hauran d'haver renovat la seua acreditació en els termes establits en els articles 24.2 i 27bis del Reial Decret 1393/2007, de 29 d'octubre, pel qual s'establix l'ordenació d'ensenyaments universitaris oficials, en la redacció donada pel Reial Decret 861/2010, de 2 de juliol, de modificació de l'anterior.  
  
Article 4. Expedició dels títols  
Els títols universitaris seran expedits, en nom del rei, pel rector de la universitat, d'acord amb el que establix la normativa vigent.  
  
  
DISPOSICIONS ADDICIONALS  
  
Primera. Limitació al gasto  
La implementació i el posterior desplegament d'este decret no podrà tindre cap incidència en la dotació de tots i cada un dels capítols de gasto assignada a l'esmentada conselleria, i, en tot cas, haurà de ser atés aquell amb els mitjans personals i materials de la universitat.  
  
Segona. Facultats d'aplicació i execució  
Es faculta el conseller d'Educació, Formació i Ocupació per a l'aplicació i execució del present decret.  
  
Alacant, 18 de novembre de 2011  
  
El president de la Generalitat  
ALBERTO FABRA PART  
  
El conseller d'Educació, Formació i Ocupació  
JOSÉ CISCAR BOLUFER  
  
  
ANNEX  
  
Màsters de la Universitat Jaume I de Castelló  
Curs 2010-2011  
  
1. Màster universitari en Física Aplicada.  
2. Màster universitari en Química Aplicada i Farmacològica.  
3. Màster universitari en Llengua Anglesa per al Comerç Internacional/ Master's Degree in English Language for International Trade (ELIT).  
4. Màster universitari en Investigació Aplicada en Estudis Feministes, de Gènere i Ciutadania.  
5. Màster universitari en Ciències de la Infermeria.  
6. Màster universitari en Investigació en Traducció i Interpretació (on line).  
  
Interuniversitaris  
  
7. Màster universitari en Sistema de Justícia Penal, per les universitats de Lleida, Rovira i Virgili, Jaume I de Castelló i Alacant.  
8. Màster universitari en Història de l'Art i Cultura Visual, per les universitats de València-Estudi General i Jaume I de Castelló.  
9. Màster universitari en Catàlisi Homogènia, per la Universitat Jaume I de Castelló, la Universitat de Barcelona, la Universitat de Castella-La Manxa, la Universitat de Girona i la Universitat de Saragossa.